31.10.2022
SK
Úradný vestník Európskej únie
L 282/159
20.
KAPITOLA PRÍPRAVKY ZO ZELENINY, OVOCIA, ORECHOV ALEBO OSTATNÝCH ČASTÍ RASTLÍN Poznámky 1.
Do tejto kapitoly nepatrí: a) zelenina, ovocie alebo orechy, pripravené alebo konzervované spôsobmi špecifikovanými v 7., 8. alebo 11. kapitole; b) rastlinné tuky a oleje (15. kapitola); c) potravinové prípravky obsahujúce viac ako 20 hmotnostných % párkov, salám, mäsa, mäsových drobov, krvi, hmyzu, rýb alebo kôrovcov, mäkkýšov alebo ostatných vodných bezstavovcov, alebo akejkoľvek kombinácie týchto výrobkov (16. kapitola); d) pekárske výrobky a ostatné výrobky položky 1905; alebo e) homogenizované zložené potravinové prípravky položky 2104. 2.
Do položiek 2007 a 2008 nepatria ovocné rôsoly, ovocné pasty, mandľové dražé alebo podobné výrobky vo forme cukroviniek (položka 1704) alebo čokoládových výrobkov (položka 1806). 3.
Do položiek 2001, 2004 a 2005 patria len tie výrobky 7. kapitoly alebo položky 1105 alebo 1106 (iné ako múka, krupica a prášok výrobkov 8. kapitoly), ktoré boli pripravené alebo konzervované inak ako je uvedené v poznámke 1 a). 4.
Šťava z rajčiakov s obsahom sušiny 7 hmotnostných % alebo viac sa má zatriediť do položky 2002. 5.
Na účely položky 2007 termín „získané varením“ znamená získané tepelnou úpravou pri atmosférickom tlaku alebo pri zníženom tlaku, aby sa zvýšila viskozita výrobku znížením obsahu vody alebo iným spôsobom. 6.
Na účely položky 2009 termín „šťavy, nekvasené a neobsahujúce pridaný alkohol“ znamená šťavy s objemovým alkoholometrickým titrom nepresahujúcim 0,5 % vol (pozri poznámku 2 k 22. kapitole).
Poznámky k podpoložkám 1.
Na účely podpoložky 2005 10 termín „homogenizovaná zelenina “ znamená prípravky zo zeleniny, jemne homogenizované, v balení na predaj v malom ako výživa vhodná pre dojčatá alebo malé deti alebo na dietetické účely, v obaloch s čistou hmotnosťou nepresahujúcou 250 g.
Pri použití tejto definície sa neprihliada na malé množstvo prísad pridaných na ochutenie, za účelom konzervácie alebo z iných dôvodov.
Tieto prípravky môžu obsahovať malé množstvo viditeľných kúskov zeleniny.
Podpoložka 2005 10 má prednosť pred všetkými ostatnými podpoložkami položky 2005. 2.
Na účely podpoložky 2007 10 termín „homogenizované prípravky“ znamená prípravky z ovocia, jemne homogenizované, v balení na predaj v malom ako výživa vhodná pre dojčatá alebo malé deti alebo na dietetické účely, v obaloch s čistou hmotnosťou nepresahujúcou 250 g.
Pri použití tejto definície sa neprihliada na malé množstvo prísad pridaných na ochutenie, za účelom konzervácie alebo z iných dôvodov.
Tieto prípravky môžu obsahovať malé množstvo viditeľných kúskov ovocia.
Podpoložka 2007 10 má prednosť pred všetkými ostatnými podpoložkami položky 2007. 3.
Na účely podpoložiek 2009 12, 2009 21, 2009 31, 2009 41, 2009 61 a 2009 71 termín „Brixova hodnota“ znamená priame odčítanie Brixových stupňov na stupnici Brixovho hustomera alebo indexu lomu, vyjadreného ako percento obsahu sacharózy, z refraktometra pri teplote 20 °C alebo s korekciou na 20 °C, ak je odčítanie urobené pri inej teplote.